b'\n_START_ARTICLE_\nS.S.C. Napoli\n_START_SECTION_\nPovijest\n_START_PARAGRAPH_\nKlub je osnovan kao Naples Foot-Ball & Cricket Club 1904 godine. Osnovali su ga engleski mornar William Poths i njegov suradnik M. Bayon. Napolitanci, kao \xc5\xa1to su Conforti, Catterina i Salsi Amedeo su tako\xc4\x91er bili uklju\xc4\x8deni za stvaranje kluba. Izvorna verzija dresa se je sastojala od nebesko plavih dresova s tamnomodrim prugama, te crnim ga\xc4\x87icama. 1906.godine uprava kluba je smatrala da je njegovo ime preduga\xc4\x8dko pa su ga skratili u Naples Foot-Ball Club. _NEWLINE_U ranim godinama talijansko nogometno prvenstvo je bilo ograni\xc4\x8deno samo na klubove sa sjevera, tako da su se ju\xc5\xbeni klubovi natjecali protiv mornara ili su igrali u kupovima kao \xc5\xa1to je Lipton Kup. U kupu su se natjecali Napoli i Palermo FBC, a Napoli je osvojio tri finala. 1912.godine radi stranih nepredvi\xc4\x91enih situacija klub se je razdijelio na dva dijela jedan je bio Naples Foot-Ball Club, a drugi Internazionale Napoli, u to vrijeme oba kluba su ubilje\xc5\xbeili prve nastupe u talijanskom prvenstvu, 1912-13. Iako su obje strane bile odu\xc5\xa1evljene natjecanjem u Campania section, oni nisu bili uspje\xc5\xa1ni kao i izvan nje nekoliko godina nakon Prvog svjetskog rata. Tada su se odlu\xc4\x8dili ujediniti pod imenom Foot-Ball Club Internazionale-Napoli, jo\xc5\xa1 poznat i kao FBC Internaples.\n_START_SECTION_\nAssociazione Calcio Napoli\n_START_PARAGRAPH_\nPod predsjedanjem Giorgija Ascarellia, klub mijenja ime u Associazione Calcio Napoli, 23. kolovoza 1926.. Nakon \xc5\xa1to su lo\xc5\xa1e po\xc4\x8deli, Napoli se po\xc4\x8deo pobolj\xc5\xa1avati zahvaljuju\xc4\x87i paragvajcu Atillu Sallustru koji je bio prvi pravi heroj obo\xc5\xbeavatelja. Bio je odli\xc4\x8dan golgeter i na kraju je postao najbolji strijelac svih vremena za Napoli, koji stoji jo\xc5\xa1 i danas._NEWLINE_Napoli je u\xc5\xa1ao u Serie A pod upravljanjem engleskog trenera Wiliama Garbutta, tokom \xc5\xa1est godina ograni\xc4\x8deni talijanski klub \xc4\x87e \xc4\x8desto zavr\xc5\xa1avati u vrhu tablice. Te su u sezonama 1932./33. i 1933./34. zavr\xc5\xa1avli me\xc4\x91u tri najboljih, jo\xc5\xa1 uz to su doveli nekoliko odli\xc4\x8dnih igra\xc4\x8da kao \xc5\xa1to su Antonio Vojak (ro\xc4\x91enjem Hrvat), Arnaldo Sentimenti i Carlo Buscaglia. Kad je po\xc4\x8deo Drugi svjetski rat, Napoli je po\xc4\x8deo propadati, ali se uspjeli izbje\xc4\x87i ispadanje iz lige 1939./40. na gol razliku ispred Ligurie._NEWLINE_Napoli je izgubio te\xc5\xa1ku borbu za ispadanje svih ovih godina do kraja 1942 i tada su ispali u Serie B. Te iste godine oni su se preselili sa Stadiona Giorgio Ascarelli na Stadion Arturo Collana i ostali na njemu u Serie B do kraja rata. Kako se je nastavilo igrati i dalje, Napoli zaradio prava da se natje\xc4\x8du u Serie A, ali su ispali ve\xc4\x87 nakon dvije sezone. Klub je trebao odsko\xc4\x8dnu dasku kako bi se \xc5\xa1to prije vratili u vrh talijanskog nogometa na po\xc4\x8detku 1950-ih. Uprkos tome \xc5\xa1to je lutao ligom na visokim i niskim mjestima u tom periodu uklju\xc4\x8duju\xc4\x87i promociju i ispadanje, Napoli je imao uspjehe u kupu kad su pobijedili Spal za osvajanje Coppa Italie 1962., pogodcima Corellia i Ronzona.\n_START_SECTION_\nNapoli u uzdizanju; srednje 60-te\n_START_PARAGRAPH_\nKlub mjenja svoje ime u Societ\xc3\xa0 Sportiva Calcio Napoli, 25. lipnja 1964. 1964./65. se je po\xc4\x8deo ponovo uzdizati i dobrim rezultatima osiguravaju promociju u Serie A. Pod vodstvom biv\xc5\xa1eg igra\xc4\x8da Brune Pesaole osvojili su trofej Kup Alpa te su u povratni\xc4\x8dkoj sezoni zavr\xc5\xa1ili u eliti u Serie A, s osvojenim tre\xc4\x87im mjestom. Napoli je u sezoni 1967./68. zamalo do\xc5\xa1ao do naslova prvaka, ali je na kraju osvojio drugo mjesto iza AC Milana. Tada su u njihovoj mom\xc4\x8dadi igrali neki od najpopularnijih igra\xc4\x8da svih vremena, Dino Zoff, Jos\xc3\xa9 Altafini, Omar S\xc3\xadvori i doma\xc4\x87i de\xc4\x8dko Antonio Juliano. Juliano je postavio do sada neoboren rekord po broju nastupa za SSC Napoli._NEWLINE_Dobra igra Napolija, i tijekom 70-ih, odvela ih je do tre\xc4\x87ih mjesta u sezonama 1970./1971. i 1973./74. godine. Pod palicom biv\xc5\xa1eg igra\xc4\x8da, Luisa Vinicia, Napoli je osigurao ulazak u Kup UEFA; u sezoni 1974./75. stigli su do tre\xc4\x87eg kola gdje su ispali od Porta rezultatom 2:0. Iste sezone, Napoli je osvojio drugo mjesto u Serie A, samo dva boda iza tada\xc5\xa1njeg prvaka Juventusa. Solidne igre doma\xc4\x87ih lokalnih igra\xc4\x8da, kao \xc5\xa1to su Giuseppe Bruscolotti, Antonio Juliano i Salvatore Esposito dovele su do uspona u tom periodu, golovima Giuseppea Savoldia._NEWLINE_Nakon \xc5\xa1to su pregazili Southampton F.C. s 4:1, za podizanje Anglo-Talijanski Liga Kupa, Napoli je u\xc5\xa1ao u Kup pobjednika kupova u sezoni 1976./77., gdje su stigli do polufinala. Tada je klub osvojio svoj drugi Coppa Italia u sezoni 1975./76. godine. Na putu do finala izbacili su Milan i Fiorentinu, a finalu su s lako\xc4\x87om svladali Veronu s 4:0. U odnosu na talijansku ligu, Napoli je uvijek bio vrlo konstantna mom\xc4\x8dad koja je uvijek bila pri vrhu, to\xc4\x8dnije me\xc4\x91u prvih \xc5\xa1est tijekom kasnih 70-ih. Tako\xc4\x91er su po\xc4\x8detkom 1980-ih, to\xc4\x8dnije prve dvije sezone bili u vrhu, gdje su u sezoni 1980./81. zavr\xc5\xa1ili na tre\xc4\x87em mjestu, me\xc4\x91utim sezone 1983./84. bili su uklju\xc4\x8deni u borbu za ostanak.\n_START_SECTION_\nMaradonina era\n_START_PARAGRAPH_\nNapoli je uzdrmao svijet rekordnim transferom, kada je doveo Diega Maradonu za 6,9 milijuna \xc2\xa3 iz Barcelone u ljeto 1984. Mom\xc4\x8dad je postupno ponovno izgra\xc4\x91ena, s ljudima poput Cire Ferrere, Salvatorea Bagnia i Fernanda de Napolija. Ova mom\xc4\x8dad je bila spremna pobijediti svakoga,i u sezoni 1985./86. su osvojili tre\xc4\x87e mjesto u Serie A, ali to ih nije zadovoljilo. U sezoni 1986./87. osvojili su sve \xc5\xa1to su mogli i to je bila najbolja sezona Napolija u povijesti; osvojili su dvostruku krunu, Serie A, a zatim su u finalu Coppa Italia razbili Atalantu s 4:0. Budu\xc4\x87i da do tad nijedna mom\xc4\x8dad ju\xc5\xbene Italije nije osvojila, Napolitanci su se okrenuli Diegu Maradoni u smislu kulturnih, socijalnih i vjerskih granica i za njih postao ikona nogometa._NEWLINE_Me\xc4\x91utim, klub je bio neuspje\xc5\xa1an u Europskom kupu u sljede\xc4\x87oj sezoni i zavr\xc5\xa1ili su na drugom mjestu u Serie A. No, u\xc5\xa1li su u Kup UEFA, te u sezoni 1988./89. osvojili svoj prvi europski naslov. Juventus i Bayern M\xc3\xbcnchen su pora\xc5\xbeeni na putu prema finalu, gdje Napoli pobjedio VfB Stuttgart 5:4 u dva susreta, s dva pogotka Carece i jednim Diega Maradone, Cire Ferrare i Alem\xc3\xa3a._NEWLINE_Napoli je osvojio svoj drugi naslov u Serie A u sezoni 1989./90.,nakon \xc5\xa1to su u utrci za naslov pobijedili AC Milan s dva boda prednosti. _NEWLINE_Na Svjetskom prvenstvu u Italiji, Argentina je igrala u polufinalu s Italijom. Budu\xc4\x87i da je utakmica zavr\xc5\xa1ila neodlu\xc4\x8denim rezultatom, pucali su se jedanaesterci te je pobjedni\xc4\x8dki jedanaesterac za prolaz Argentine postigao upravo Diego Maradona. Talijani mu to nikada nisu oprostili, a Talijanski nogometni savez je naredio doping kontrolu, na kojem je Maradona pao i dobio je zabranu igranja od 15 mjeseci._NEWLINE_Napoli je bez Maradone uspio osvojiti talijanski superkup, pobjedom protiv Juventusa od 5:1, no to je bio njihov posljednji trofej.\n_START_SECTION_\nBoje, obilje\xc5\xbeja i nadimci\n_START_PARAGRAPH_\nKako je Napulj primorski grad, boje kluba uvijek su bile povezane s plavom bojom, koje obilje\xc5\xbeavaju Napuljski zaljev. U po\xc4\x8detku svog nastajanja, kada je Napoli, nosio ime Napoli FBC, boje kluba \xc4\x8dinile su dvije nijanse plave boje. Od 1920-ih, talijanska nogometna reprezentacija je, po uzoru na njih, preuzela plavu boju na svoje dresove, i tako je Napoli dijelio svoj nadimak azzurri s talijanskom nogometnom reprezentacijom._NEWLINE_Jedan od nadimaka Napolija, bio je I ciucciarelli, (hr. - maleni magarci), taj nadimak su dobili nakon vrlo, vrlo lo\xc5\xa1ih izvedbi, tijekom sezone 1926./27. _NEWLINE_Taj naziv je zna\xc4\x8dio izuzetno ne\xc5\xa1to pogrdno, no kako je Napolijev znak u to vrijeme bio neobuzdani crni konj, klupska je uprava magaraca ipak usvojila kao maskotu kluba, te su je prozvali O Ciuccio,a  prikazivali su ga s ponosom._NEWLINE_Oznaka kluba na dresovima i na grbu je bila veliko slovo N, smje\xc5\xa1tenim unutar kruga, oko kojeg pi\xc5\xa1e Internazionale Napoli, a sli\xc4\x8dan se dizajn nalazi i na njihovom dresovima._NEWLINE_Klub je usvojio slovo N, kao oznaku, za njihov klub, ali ga je Napoli s vremenom malo izmjenio, kako se povijest kluba mjenjala. Glavna razlika je bila ta da je slovo N bilo bijele boje, a oko kruga i unutar kruga su bile dvije nijanse plave boje._NEWLINE_Partenopei je bio popularan nadimak kluba, kao i za ljude iz okolice grada._NEWLINE_Taj naziv je izveden iz gr\xc4\x8dke mitologije, gdje je sirena Partenopea poku\xc5\xa1ala da o\xc4\x8dara jednog od  junaka pri\xc4\x8de, Odiseja na svom brodu, kraj otoka Capri. U pri\xc4\x8di Odisej, je rekao svojim ljudima da daju privezati brod, tako da budu u mogu\xc4\x87nosti oduprijeti se pjesmama sirena. Kako Partenope nije mogla \xc5\xbeivjeti bez ljubavi, ona potopi sebe, te je njeno tijelo, kako pri\xc4\x8da govori, isplovilo na obali grada Napulja.\n_START_SECTION_\nPokrovitelji i rivali\n_START_PARAGRAPH_\nNapoli je jedan od najpopularnijih nogometnih klubova u Italiji po broju nogometnih obo\xc5\xbeavatelja ima ih oko 9%._NEWLINE_Premda je va\xc5\xbeno spomenuti nekoliko talijanskih novina poput La Repubblica koje se bave o njima. Poput ostalih nogometnih klubova, i Napoli ima navija\xc4\x8dke baze diljem Italije, ali i izvan talijanskih granica; procijenjeno je od strane kluba da imaju oko 5 do 6 milijuna obo\xc5\xbeavatelja u cijelom svijetu._NEWLINE_Napoli ima nekoliko lokalnih i nekoliko pravih rivala, a najzna\xc4\x8dajnije je rivalstvo s Romom. U pogledu Napoli i AS Roma su prili\xc4\x8dno bliske mom\xc4\x8dadi, a zajedno se natje\xc4\x8du u poznatom talijanskom derbiju zvanom Derby del Sole, to je derbi koji je svoj vrhunac do\xc5\xbeivio u razdoblju 1980-ih. Tu su jo\xc5\xa1 derbiji s Laziom i Veronom, kao i lokalni derbiji s Salernitarnom i Avellinom.  _NEWLINE_Isto tako, za ljubitelje Napolija tu ve\xc4\x87 dugo stoji prijateljstvo s Genovom koja se\xc5\xbee od 1982. Na zadnji dan sezone 2006./07., ova dva kluba su igrala zajedno i odigrali su 0:0 kako bi i jedni i drugi osigurali  povratak u Serie A, Genovini navija\xc4\x8di, kad do\xc4\x91u u Napulj \xc4\x8desto budu pozdravljeni sa: "Benvenuto fratello napoletano", \xc5\xa1to zna\xc4\x8di "Dobrodo\xc5\xa1li kod napuljskog brata". Tu su i tako\xc4\x91er dobri odnosi s mom\xc4\x8dadima Ancone i Palerma.'